google/wiki40b huggingface dataset:
अर्पिता सिंह

अर्पिता सिंह एक भारतीय कलाकार हैं।
अर्पिता सिंह का जन्म पश्चिम बंगाल, भारत में हुआ था।  उन्होंने स्कूल ऑफ आर्ट, दिल्ली पॉलिटेक्निक, नई दिल्ली से १९५४-१९५९ तक शिक्षा प्राप्त की।  उनका विवाह अपने साथी चित्रकार परमजीत सिंह से हुआ और उनकी अंजुम सिंह नामक बेटी है जोकि एक कलाकार है। वर्तमान में वह निजामुद्दीन पूर्व, नई दिल्ली में रहतीं हैं।
उनके चित्र मुख्यतः महिलाओं पर केंद्रित हैं। उनकी ज्यादातर चित्रकारी महिलाओं के सादे जीवन और दैनिक दिनचर्या को दर्शाती हैं। सिंह की चित्रकारी मुख्यतः नारी के दृष्टिकोण से भारतीय जीवनशैली को दिखाती हैं। उन्होंने अपनी कला को कई बार विश्व के विभिन्न भागों में व्यक्तिगत एवं सामूहिक रूप से प्रदर्शित किया है। सिंह ने अपने कार्य के लिए काफी पुरस्कार अर्जित किये हैं।
अगस्त्य

महर्षि अगस्त्य के आश्रम

महर्षि अगस्त्य के भारतवर्ष में अनेक आश्रम हैं। इनमें से कुछ मुख्य आश्रम उत्तराखण्ड, महाराष्ट्र तथा तमिलनाडु में हैं। एक उत्तराखण्ड के रुद्रप्रयाग नामक जिले के अगस्त्यमुनि नामक शहर में है। यहाँ महर्षि ने तप किया था तथा आतापी-वातापी नामक दो असुरों का वध किया था। मुनि के आश्रम के स्थान पर वर्तमान में एक मन्दिर है। आसपास के अनेक गाँवों में मुनि जी की इष्टदेव के रूप में मान्यता है। मन्दिर में मठाधीश निकटस्थ बेंजी नामक गाँव से होते हैं।
दूसरा आश्रम महाराष्ट्र के नागपुर जिले में है। यहाँ महर्षि ने रामायण काल में निवास किया था। श्रीराम के गुरु महर्षि वशिष्ठ तथा इनका आश्रम पास ही था। गुरु वशिष्ठ की आज्ञा से श्रीराम ने ऋषियों को सताने वाले असुरों का वध करने का प्रण लिया था (निसिचर हीन करुहुँ महिं)। महर्षि अगस्त्य ने श्रीराम को इस कार्य हेतु कभी समाप्त न होने वाले तीरों वाला तरकश प्रदान किया था।
एक अन्य आश्रम तमिलनाडु के तिरुपति में है। पौराणिक मान्यता के अनुसार विंध्याचल पर्वत जो कि महर्षि का शिष्य था, का घमण्ड बहुत बढ़ गया था तथा उसने अपनी ऊँचाई बहुत बढ़ा दी जिस कारण सूर्य की रोशनी पृथ्वी पर पहुँचनी बन्द हो गई तथा प्राणियों में हाहाकार मच गया। सभी देवताओं ने महर्षि से अपने शिष्य को समझाने की प्रार्थना की। महर्षि ने विंध्याचल पर्वत से कहा कि उन्हें तप करने हेतु दक्षिण में जाना है अतः उन्हें मार्ग दे। विंध्याचल महर्षि के चरणों में झुक गया, महर्षि ने उसे कहा कि वह उनके वापस आने तक झुका ही रहे तथा पर्वत को लाँघकर दक्षिण को चले गये। उसके पश्चात वहीं आश्रम बनाकर तप किया तथा वहीं रहने लगे।
एक आश्रम महाराष्ट्र के अहमदनगर जिले के अकोले में प्रवरा नदी के किनारे है। यहाँ महर्षि ने रामायण काल में निवास किया था। माना जाता है कि उनकी उपस्थिति में सभी प्राणी दुश्मनी भूल गये थे।

मार्शल आर्ट में योगदान

महर्षि अगस्त्य केरल के मार्शल आर्ट कलरीपायट्टु की दक्षिणी शैली वर्मक्कलै के संस्थापक आचार्य एवं आदि गुरु हैं। वर्मक्कलै निःशस्त्र युद्ध कला शैली है। मान्यता के अनुसार भगवान शिव ने अपने पुत्र मुरुगन (कार्तिकेय) को यह कला सिखायी तथा मुरुगन ने यह कला अगस्त्य को सिखायी। महर्षि अगस्त्य ने यह कला अन्य सिद्धरों को सिखायी तथा तमिल में इस पर पुस्तकें भी लिखी। महर्षि अगस्त्य दक्षिणी चिकित्सा पद्धति 'सिद्ध वैद्यम्' के भी जनक हैं।

अगस्त्य संहिता

ऋषि अगस्त्य ने 'अगस्त्य संहिता' नामक ग्रंथ की रचना की। इस ग्रंथ की बहुत चर्चा होती है। इस ग्रंथ की प्राचीनता पर भी शोध हुए हैं और इसे सही पाया गया। आश्चर्यजनक रूप से इस ग्रंथ में विद्युत उत्पादन से संबंधित सूत्र मिलते हैं:-
एन. वी. कृष्ण वारियर

मुख्य रचनाएं

एनवीयूटे कवीतकळ्
नीण्ट कवीतकल्
कुरेक्कूटि नीण्ट कवीतकल्
कोच्चूतोम्मन्
गान्धियुम गोट्सेयुम्
काललिदासन्टे सिंहासनम्
पुषकल्
हज़्ब

उर्दू साहित्य की वैसी कविता जिसमें किसी व्यक्ति, समाज, रीति, संस्था आदि की निंदा की गइ हो। इसमें व्यंग्य के साथ आक्रोश और घृणा का भाव भी होता है। इसका कोइ नियमित रूप नहीं है।
रतनपुर और रायपुर राज्य

प्रशासनिक व्यवस्था

राजा पूरे अठारह गढ़ों का स्वामी होता था। पूरा राज उसके अधीन रहता था। राजा के सलाहकार उसके मंत्री और राजपुरोहित होते थे। राजवंश के लोगों को तथा राजा के सम्बन्धी लोगों को गढ़ के शासक रूप में नियुक्त किया जाता था। ये सभी 'गढ़पति' (यद्यपि अंग्रेजों ने इन्हें दीवान लिखा है) कहलाते थे और राजा के अधीन होते थे। कालान्तर में ये 'जमींदार' कहलाने लगे। वास्तव में ये अपने अपने गढ़ के राजा होते थे। इनके अधीन सात-सात 'ताल्लुकेदार' या 'तालुद्दार' होते थे (जन साधारण की भाषा में ये 'दाऊ' कहलाते थे) जो कि अपने अपने ताल्लुके के शासक होते थे। हर ताल्लुकेदार के अधीन गाँवों के स्वामी होते थे जो 'गउँटिया' कहलाते थे।
यद्यपि उपरोक्त व्यस्था राजतंत्रीय थी तो भी यह इतनी लचीली थी कि उसे लोकतंत्र का राजतंत्रीय रूप कहना अनुचित नहीं होगा। गाँव का गउँटिया, ताल्लुका का दाऊ, गढ़ का जमींदार केवल वंशानुगत शासक ही नहीं होते थे वरन वे समाज के मार्गदर्शक नेता भी होते थे। जहाँ शान्ति काल में ये प्रजा से कर वसूल वरते थे वहीं युद्ध के समय उनकी रक्षा करने के लिये प्राणोत्सर्ग करने से भी नहीं चूकते थे।
सामान्य रूप से ऊँचे अधिकारी नीचे वाले अधिकारियों के काम और प्रशासन में हस्तक्षेप नहीं करते थे। गाँव के प्रकरणों का न्याय 'पचायतों', जिसका सरपंच गउँटिया हुआ करता था, में ही कर लिया जाता था। शासक धार्मिक तथा उदार प्रवृति के होते थे। छत्तीसगढ़ के अनेक स्थानों में प्राप्त ताम्रपत्रों में उनके द्वारा दिये गए दान का उल्लेख मिलता है। रायपुर का पुराना डी.के. अस्पताल दाउ कल्याण सिंह की उदारता का आधुनिक उदाहरण है।
मध्ययुगीन छत्तीसगढ़ सुखी, सम्पन्न और शेष भारत से अलग पहचान वाला क्षेत्र था। तभी तो अंग्रेजो को कहना पड़ा कि "छत्तीसगढ़ की अपनी अलग विशेषता है। उसका राजनैतिक इतिहास स्वतंत्र रूप से विकसित हुआ है।"
मीर अस्पताल

मीर चिकित्सा केन्द्र (מרכז רפואי מאיר‎ उच्चारण: मेर्काज़ रीफ़ू'इ मी'इर) इज़राइल के क्फ़ार साबा नगर का में एक अस्पताल है। यह इज़राइल का सातवाँ सबसे बड़ा अस्पताल परिसर है।

इतिहास

क्फ़ार साबा में यह चिकित्सालय आम जनता के लिए 15 जुलाई 1956 को टीबी और श्वास सम्बन्धी बीमारियों के उपचार हेतु खोला गया था। 1962 में, मीर को एक आम अस्पताल में परिवर्तित कर दिया गया और अब यह सापिर चिकित्सा केन्द्र का एक भाग है।
मीर अस्पताल में उच्च जनसंख्या वाले पूर्वी शारॉन मैदान में बसे विविध जातीय समुदाय के लोगों का उपचार किया जाता है, जिसमें आसपास के गाँवों और कस्बों के अरब-इज़राइली रोगी भी होते हैं। इस अस्पताल का नाम डा. जोसफ़ मीर (1890-1955) के नाम पर पड़ा जो सार्वजनिक रोगी निधि के मुखिया और इज़राइल पूर्व-राज्य के स्वास्थ्य मन्त्रालय के निदेशक थे। मीर उस समय प्रचलित अभिजात वर्गीय निजी स्वास्थय सेवा के विरोधी थे और उनका कहना था कि स्वास्थय सेवाएँ सार्वजनिक और समान होनी चाहिए ताकि जन-साधारण के स्वास्थ्य स्तर को सुधारा जा सके। आज, जब मीर अस्पताल के चिकित्सा कर्मियों को जीवन रक्षा के लिए बुलाया जाता है तो वे सम्प्रदाय, नस्ल या लिंग के आधार पर भेदभाव नहीं करते, और सीमा के पार के फ़िलिस्तीनी प्राधिकरण वाले कस्बे कालकिल्या से आए रोगियों को भी भर्ती करते हैं।
एल्विस प्रेस्ली

जीवनी

उन का जन्म टेनिसी में हुआ था। उनका एक जुडुवा भाई भी था जो जन्म लेते ही मर गया। उनकी एक पत्नी और एक बेटी (लिसा मेरी प्रेस्ली) है। उनका घर ग्रेसल्यांड में था जो अब एक संग्रहालय है। वे जर्मनी में दूसरे विश्व युद्ध पश्चात अमेरिकी सेना से परिचालित भी हुए।
अष्टग्राम उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

अष्टग्राम उपजिला बांग्लादेश के मध्य में स्थित, ढाका विभाग के किशोरगंज जिले में स्थित है।
ज्वालामुखीय क्रेटर

ज्वालामुखीय क्रेटर ज़मीन में एक गोल आकार का गड्ढा होता है जो किसी ज्वालामुखी के फटने से बन जाता है। आम तौर से इस गड्ढे का फर्श समतल होता है और उसमें एक छेद से पिघले पत्थर, गैस और अन्य ज्वालामुखीय पदार्थ निकलते हैं। कई दफ़ा ज्वालामुखी के अन्दर लावा से भरी हुई गुफा ख़ाली हो जाने से उसकी छत बैठ जाती है और एक क्रेटर-नुमा गड्ढा बना देती है, पर यह क्रेटर नहीं बल्कि एक ज्वालामुखीय कुण्ड या "कैल्डेरा" कहलाता है।
एक ज्वालामुखी क्रेटर ज्वालामुखीय वेंट के चारों ओर एक गोलाकार अवसाद है। यह वह जगह है जहां लावा, राख और चट्टान ज्वालामुखी से निकलती है। ज्यादातर स्थितियों में, ज्वालामुखी क्रेटर ज्वालामुखी के शीर्ष पर स्थित होता है।

अन्य भाषाओँ में

अंग्रेज़ी में ज्वालामुखीय क्रेटर को "वॉल्कैनिक क्रेटर" (volcanic crater) कहते हैं।
जलीय विश्लेषण

परिचय

जलीय विश्लेषण (en: Hydrolysis) यह शब्द ग्रीक शब्द से लिया गया है। (ग्रीक: hydro-पानी और lysis- स्वैच्छिक होना)।
आमतौर पर इसका मतलब होता है पानी डालकर किसी रसायनिक बोंड को तोडना। मुख्यतः यह किसी पदार्थ के पतन कि प्रक्रिया में एक स्टेप होता है। जलीय विश्लेषण की प्रक्रिया विपरीत भी हो सकती है। मतलब जिसमे दो अणु मिलकर एक बड़ा अणु बनाते हैं और पानी के अणु कों बेदखल करते हैं। इस प्रक्रिया को संक्षेपण की क्रिया कहा जाता है।

प्रकार

आमतौर पर हाइड्रोलिसिस एक रासायनिक प्रक्रिया है जिसमें पानी का एक अणु एक पदार्थ में जोड़ा जाता है। कभी-कभी यह इसके अलावा दोनों पदार्थ और पानी के अणु को दो भागों में विभाजित करने के लिए कारण बनता है। ऐसी प्रतिक्रियाओं में, लक्ष्य अणु को एक हाइड्रोजन आयन लाभ का लाभ होता है।
हथिनीकुंड बैराज

हथिनीकुंड बैराज हरियाणा के यमुना नगर जिले में स्थित हैं।
राष्ट्रीय मुक्ति मोर्चा

राष्ट्रीय मुक्ति मोर्चा (Front de Liberation Nationale/جبهة التحرير الوطني) अल्जीरिया का एक राजनीतिक दल है। इस दल की स्थापना १९५४ में हुई थी।
इस दल का युवा संगठन Union Nationale de la Jeunesse Algérienne है।
२००२ के संसदीय चुनाव में इस दल को २ ६१८ ००३ मत (३५.३%, १९९ सीटें) मिले।
२००४ के राष्ट्रपति चुनाव में इस दल का प्रत्याशी, Ali Benflis, को ६५३ ९५१ वोट (६.४%) मिले।
हिन्दी साहित्य सदन

यह हिन्दी पुस्तकों के एक प्रमुख प्रकाशक हैं। इसकी स्थापना आजादी से पहले लाहौर में हुई थी, बाद में 1947 में यह प्रकाशन दिल्ली आया। इसके संस्थापक जनसंघ के संस्थापक सदस्य रहे वैद्य गुरुदत्त थे। इस संस्थान ने राष्ट्रवादी लेखकों की ही पुस्तकें प्रकाशित की हैं। इस प्रकाशन के लेखकों में वीर सावरकर, गुरुदत्त, पीएन ओक, बलराज मधोक, तेजपाल सिंह धामा, फरहाना ताज और शिवकुमार गोयल मुख्य हैं।

स्थापना

इसकी स्थापना आजादी से पहले 1936 में लाहौर में हुई थी, बाद में 1947 में यह प्रकाशन दिल्ली आया और क्नाट प्लेस में भारती साहित्य सदन के नाम से स्थापित हुआ, लेकिन बाद में इसका नाम हिन्दी साहित्य सदन कर दिया गया।
कम्प्यूटर टोमोग्राफी

कम्प्यूटर टोमोग्राफी या सीटी (CT) एक प्रकार की चिकित्सीय चित्रांकन (medical imaging) तकनीक है जो टोमोग्राफी पर आधारित है। इसे सबसे पहले विकसित करने वाली कम्पनी के नाम पर इसे पूर्व में "ईएमआई" भी कहा जाता था। बाद में इसे "कम्प्यूटर ऐक्सिअल टोमोग्राफी" (कैट) के नाम से भी जाना गया। इसमें किसी वस्तु के बहुत से द्विबिमीय चित्र लिये जाते हैं जो एक दिये हुए अक्ष के लम्बवत थोड़ी-थोड़ी दूरी पर स्थित तलों के चित्र होते हैं। कम्प्यूटर प्रोग्राम के द्वारा इन द्विविमीय चित्रों को बुद्धिसम्मत ढ़ंग से मिलाकर एक त्रिविमीय (3D) चित्र बना लिया जाता है। इसे ही टोमोग्राफी कहते हैं। वस्तुत: यह एक प्रकार की ज्यामितीय डेटा प्रांस्करण तकनीक है। इस तरह प्राप्त त्रिबिमीय चित्र से शरीर के अन्दर के दुर्गम अंग की संरचना बिना किसी चीर-फाड़ के ही स्पष्ट हो जाती है।
एडोबे

अमरीका के दक्षिण-पश्चिमी संयुक्त राज्य और उत्तरी मेक्सिको में ऐडोबे (Adobe) कच्ची ईट और उससे बने मकान को कहते हैं। उस मिट्टी को भी बहुधा ऐडोबे कहते हैं जिससे अच्छी ईटें बनती हैं। यह शब्द स्पेन के "ऐडोबार" शब्द से निकला है, जिसका अर्थ है मिट्टी का लेप या पलस्तर।
ऐडोबे ईट बनाने के लिए मिट्टी, थोड़ा सा भूसा, पुआल, या सूखी घास मिलाकर सान ली जाती है और फिर पैर से कुचलकर अच्छी तरह गूँध ली जाती है। तदनंतर लकड़ी के साँचों की सहायता से ईटें बना ली जाती हैं। नाप में यह ईटे साधारण ईटों से लेकर दो मीटर तक लंबी, एक फुट तक चौड़ी और आठ इंच तक मोटी होती है। ईंटों की जोड़ाई मिट्टी के ही गारों से की जाती है और मिट्टी से ही बाहर और भीतर पलस्तर भी कर दिया जाता है। सूख जाने पर चूना कर दिया जाता है।
चौड़ा छज्जा और अच्छी छत रहने पर, जो वर्षा में टपके नहीं, अमरीका और मेक्सिको में ये मकान बरसों, कभी कभी-सैकड़ों वर्ष, चलते हैं। कॉलोरेडो (अमरीका) में पृथक् ईंट बनाने की प्रथा नहीं है। वहाँ दीवार बनाने के लिए अगल बगल अस्थायी रूप से पटरे खड़े कर दिए जाते हैं और उनके बीच कड़ी सनी हुई मिट्टी कूट दी जाती है। कुछ दिन तक सूखने देकर पटरों को अधिक ऊँचाई पर बाँधते हैं और इस प्रकार तह पर तह मिट्टी डालकर दीवार बना लेते हैं। दीवारें चाहे इस प्रकार बनें, चाहे ईंटों से, पर जब उनपर बाहर से सीमेंट का पलस्तर कर दिया जाता है तो ये (ऐडोबे के) मकान बहुत टिकाऊ होते हैं। ऐडोबे की ईंट बनाने के लिए वही मिट्टी अच्छी होती है जो सूखने पर बहुत कड़ी और मजबूत हो जाती है।
दाब

द्रव का गतिक दाब

गतिक दाब के लिये सूत्र:            ( गतिक दाब है;  द्रव का घनत्व है;  द्रव का वेग है।)
अग्र अभिनत

डायोड एक बाइपोलार डिवाइस होता है मतलब इसमें निगेटिव और पोसिटिव दोने साइड होते है। इसमें एनोड ऋणात्मक (-) औरकैथोड धनात्मक (+) सिरों को दर्शाता है। डायोड में करंट के प्रवाह के लिए हमें उसे किसी वोल्टेज सोर्स से जोड़ना पड़ता है जैसे की बैटरी. जैसा की हम जानते हैं की बैटरी में भी निगेटिव और पोसेटिव दोनों छोर होते हैं इसलिए डायोड को हम बैटरी के साथ दो तरह से जोड़ सकते हैं और इन तरीकों को हम बायसिंग कहते हैं। जब हम बैटरी के (+) को डायोड के (+) से और बैटरी के (-) को डायोड के (-) से जोड़ते हैं तो इसे फॉरवर्ड बायसिंग या अग्र अभिनत कहते हैं
आठवीं शताब्दी

यह ईसवीं की आठवीं शताब्दी को कहा जाता है। यानि ७००-७९९ ई. वर्षों के समूह को कहते हैं।
जगदीश नेहरा

जगदीश नेहरा हरयाणा प्रदेश के राजनेता हैं। आपने हरयाणा में शिक्षा के क्षेत्र में विशेष सुधार के काम किये।
लिंगा

कहानी

यह कहानी सोलैयुर नाम के एक छोटे से गांव की हैं, जहाँ सभी का दैनिक कार्य एक बांध से जुड़ा हुआ है। परंतु गांव के सांसद, नागभूषण (जगपति बाबू) अपने स्वार्थी उद्देश्यों के लिए बांध को हटाने की योजना बनाता है। इसके लिए वह बांध की ताकत का परीक्षण करवाता है। परंतु एक सरकारी अधिकारी यह प्रमाणित करता है कि यह एक बहुत लंबे समय तक चलेगा। नागभूषण मरने से पहले, बांध को बचाने के लिए मंदिर को फिर से खोलने के लिए गांव को चेतावनी देता है और कहता है कि- मंदिर को फिर से खोलने का कार्य बांध के इंजीनियर राजा लिंगेश्वरन् (रजनीकांत) की कानूनी वारिस द्वारा किया जाना चाहिए।
एक लंबी खोज के बाद, लक्ष्मी को लिंगेश्वरन् के कानूनी वारिस लिंगा (रजनीकांत) का पता चलता है। वह एक छोटा-मोटा आभूषण चुराने वाला चोर है। एक दिन, वह अपने गिरोह के साथ एक सितारा होटल में एक पन्ने का हार चुराने जाता है। इस चोरी में न चाहते हुए भी लक्ष्मी उसका साथ देती है। लिंगा हार चुरा कर व्यापारी के पास अपना हिस्सा लेने के लिए जाता है। परंतु पुलिस उस व्यापारी को पकड़ लेती है। पुलिस से बचने के लिए वह शहर छोड़ने के लिए मजबूर हो जाता है। लक्ष्मी उसे सोलैयुर गांव में चलने को कहती है।
वहाँ, लिंगा और उसके दोस्तों को यह पता चलता है कि मंदिर का शिवलिंग मरगध मणि से (पन्ने से) बना है जो बहुत महँगा होता हैं।
लिंगा और उसके मित्र मंदिर में प्रवेश करते हैं। जब वे धूमधाम से महादेव की पूजा शुरू करते है तब गांव वाले भी पूजा आरंभ कर देते हैं। उस दिन महाशिवरात्रि होती हैं - उसी दिन राजा लिंगेश्वरन् ने इस मंदिर का उद्घाटन करने के बारे में कहा था। एक स्थानीय आदमी सुब्बैय्या के साथ भारती (सोनाक्षी सिन्हा) नाम की एक गाँव की लड़की आसपास के गांवों के बारे में जानकारी जुटाने में लिंगा की सहायता करती है।
गांव वाले लिंगा और उसके दोस्तों को लिंगेश्वरन की कहानी सुनाते हैं। लिंगेश्वरन् अपने पिता के अनुरोध पर 1939 के दौरान ब्रिटिश सरकार में कलेक्टर रहे और कैम्ब्रिज विश्वविद्यालय से सिविल इंजीनियर की पढ़ाई की, वह कोडय्युर के महाराजा थे। उन्होंने कहा कि यहाँ पानी की समस्या को देखते हुए एक बांध बनाया जाना चाहिए। उन्होंने ब्रिटीश सरकार से इस पर वार्तालाप कर बांध बनाने हेतु अनुमति मांगी। लेकिन कोच्चि के कलेक्टर ने वहाँ एक रेलवे ट्रैक बनाने की योजना बनाई थी। इस पर बहस के पश्चात लिंगेश्वरन् अपने पद से इस्तीफा दे देते है और स्वयं ही बांध बनाने का निर्णय लेते है। वह बांध बनाने के लिए राज्यपाल से अनुमति लेते है और ग्रामीण नागरिकों की मदद से बांध के निर्माण की योजना में सफल होते हैं।

विकास

मार्च २०१४ में, रजनीकांत को एस रविकुमार की अगली फिल्म के लिए मुख्य किरदार के रूप में लिया गया। इसके पश्चात इरोज इंटरनेशनल ने दुनिया भर में फिल्म को वितरित करने की पुष्टि की थी।

पात्र-निर्धारण

अप्रैल २०१४ में सोनाक्षी सिन्हा को रजनीकांत के फिल्म में एक गाँव की लड़की का किरदार दिया गया।सुदीप ने फिल्म में एक महत्वपूर्ण भूमिका से इनकार कर दिया। अनुष्का शेट्टी २७ जून २०१४ को फिल्म में उसके एक भाग की शूटिंग के लिए इकाई में शामिल कर लिया गया।
कुछ ना कहो

संक्षेप

राज (अभिषेक बच्चन) खुशमिजाज अमेरिकी कुँवारा है, जो अपने चचेरे भाई की शादी में भाग लेने के लिए मुम्बई, भारत में अपनी मातृभूमि का दौरा करता है। वहाँ उसके अति उत्साही चाचा (सतीश शाह) उसको शादी करने का दबाव बनाते हैं। उसके चाचा की कर्मचारी, नम्रता (ऐश्वर्या राय) राज को कई लड़कियों से मिलाती है, लेकिन वो जानबूझकर काम बिगाड़ देता है। किसी शादी समारोह के दौरान, राज नम्रता को नाचते हुए देखता है और महसूस करता है कि वह उसकी ओर आकर्षित है और उससे प्यार करता है। आखिरकार वो उसको बताने की हिम्मत जुटाता है, लेकिन उसको आश्चर्य के साथ पता चलता है कि उसका एक 7 साल का बेटा आदित्य है, और वो पहले से ही शादीशुदा है।
राज भ्रमित होता है, लेकिन नम्रता और उसके बेटे के साथ एक मजबूत रिश्ता बनाता है। उसके चाचा उसे बताते हैं नम्रता का पति आदित्य के जन्म से ठीक पहले गायब हो गया था। इससे राज की उम्मीद जग जाती है। राज के द्वारा लिखा प्रेम पत्र पाकर नम्रता यह सोचकर परेशान हो जाती है कि राज ने उसके बेटे को उसके करीब आने के लिए इस्तेमाल करने की कोशिश की है। वह उससे खुद को दूर करने का प्रयास करती है, लेकिन जिद्दी राज आदित्य के बोर्डिंग स्कूल में उसका पीछा करता है। उसने लड़के से उसके पिता के रूप में स्कूल में आने का वादा किया था। जब राज नम्रता को घर छोड़ रहा होता है, वह राज को बताती है कि संजीव उसे गर्भवती होने के दौरान दूसरी महिला के लिए छोड़ गया था। आखिरकार नम्रता पिघल जाती है और वे बंधने लगते हैं।
कुछ महीनों बाद, राज अपनी मां से नम्रता को मिलाने का फैसला करता है, लेकिन उसे पता लगता है कि संजीव (अरबाज़ ख़ान) वापस नम्रता के जीवन में चला आया है। वो वापस वहीं से अपना रिश्ता शुरू करना चाहता है, जहाँ छोड़ गया था और स्वीकार करता है कि वो और उसकी रखैल आपराधिक गतिविधियों में लिप्त रहे हैं। यह सुनकर, नम्रता भौचक्की रह जाती है और यह साफ करती है कि वह उसके साथ किसी भी प्रकार का रिश्ता नहीं चाहती। लेकिन वह उसे छोड़ने के लिए शक्तिहीन होती है, क्योंकि वह इतना जिद्दी बन जाता है और अपने बेटे के साथ रहना चाहता है। वो बच्चे की अभिरक्षा के लिये मुकदमा करने की धमकी भी देता है।
संजीव के साथ मिलने के बाद, राज संजीव को परिवार के साथ रात के खाने के लिए आमंत्रित करता है और आदित्य भी उसके साथ आता है। वो सीधे राज के पास जाता है और उसे "डैड" कहता है। संजीव अपनी अनुपस्थिति में अपने बेटे की देखभाल के लिए राज का शुक्रिया अदा करने के बजाय ईर्ष्यालु और गुस्सा हो जाता है। वो राज और उसके परिवार का अपमान करता है और बखेड़ा खड़ा करता है। यह सब हंगामा नाटक सुनने के बाद, नम्रता अंततः संजीव को सार्वजनिक रूप से यह बताने का साहस जुटाती है कि वह उसका और बच्चे का परित्याग करने, उसका गैरजिम्मेदाराना व्यवहार और अनैतिक कामों को दरकिनार नहीं कर सकती और उसे राज से प्यार हो गया है।
इसके बाद, छह महीने की अवधि के बाद राज और नम्रता की शादी हो जाती है। उनका एक बच्चा होता है और उसके बाद वो खुशी से रहते हैं।
सुखोई एसयू-5

विकास

द्वितीय विश्व युद्ध के अंत के निकट जर्मन टर्बोजेट चालित मेसर्सक्मिट एमई 262 की उपस्थिति ने सोवियत संघ को तेजी से लड़ाकू विमान विकसित करने के लिए प्रेरित किया। चूंकि सोवियत संघ में टर्बोजेट इंजन की उत्पादन तैयार की कमी थी, विकास के प्रयासों को मिश्रित-शक्ति वाले विमानों की ओर निर्देशित किया गया। सुखोई एसयू-5 सभी धातुओ से निर्मित एक पारंपरिक मोनोपलेन था।
सुखोई एसयू-5 कों 1944 में डिजाइन किया गया था। विमान ने 6 अप्रैल 1945 मे पहली बार उड़ान भरी और इसके सीमित उड़ान परीक्षण किया गया।
तात्पर्य निरूपण

शास्त्र तात्पर्य निरूपण या तात्पर्य निरूपण (Exegesis ; /ˌɛksɪˈdʒiːsɪs/) से तात्पर्य किसी ग्रन्थ (मुख्यतः धार्मिक ग्रन्थ) की समालोचनात्मक व्याख्या से है। परम्परागत रूप से 'एक्सीजीसिस' शब्द का उपयोग बाइबल के तात्पर्यनिरूपण से रहा है किन्तु आधुनिक काल में इसमें अन्य ग्रन्थों का तात्पर्यनिरूपण भी सम्मिलित किया जाता है।
डेविड फेरियर

सर डेविड फेरियर (Sir David Ferrier, सन् १८४३-१९२८) अंग्रेज तंत्रिकाविद (Neurologist) थे।
इनका जन्म १८४३ ई. में ऐबरडीन के समीप हुआ था। एडनबरो विश्वविद्यालय से १८७०ई. में इन्होंने एम.डी. की उपाधि प्राप्त की। १८७३ ई. में मस्तिष्क पर विद्युत् प्रभाव संबंधी प्रयोग कर इन्होंने सिद्ध किया कि कॉरटेक्स के किसी विशिष्ट भाग को उत्तेजित करने से शरीर की कोई विशेष पेशी या पेशियों का समूह प्रभावित होता है और कॉरटेक्स के उस भाग को शल्यक्रिया द्वारा निकाल देने पर उस भाग से संबंधित शरीर के अंगों में पक्षाघात हो जाता है। 'मस्तिष्क के कार्य' और 'प्रमस्तिष्कीय रोगों का स्थानीकरण' नामक पुस्तक में फेरियर ने उपर्युक्त प्रयोग का वर्णन किया है। १८८१ ई. में अन्तरराष्ट्रीय् मेडिकल कांग्रेस ने उपर्युक्त अनुसंधान को मान्यता प्रदान की। बाद में इस अनुसंधान के आधार पर अर्बुद की शल्यक्रिया सफलतापूर्वक की गई। ये १८९० ई. में रॉयल सोसाइटी के रॉयल पदक तथा १९११ ई. में सर की पदवी से सम्मानित हुए।
नीम करौली बाबा

नीम करौली बाबा  या नीब करौरी बाबा या महाराजजी की गणना बीसवीं शताब्दी के सबसे महान संतों में होती है।इनका जन्म स्थान ग्राम अकबरपुर जिला फ़िरोज़ाबाद उत्तर प्रदेश है जो किहिरनगाँव से 500 मीटर दूरी पर है।
कैंची, नैनीताल, भुवाली से ७ कि॰मी॰ की दूरी पर भुवालीगाड के बायीं ओर स्थित है। कैंची मन्दिर में प्रतिवर्ष १५ जून को वार्षिक समारोह मानाया जाता है। उस दिन यहाँ बाबा के भक्तों की विशाल भीड़ लगी रहती है। महाराजजी इस युग के भारतीय दिव्यपुरुषों में से हैं।‎ श्री नीम करोली बाबा को हम महाराज जी कहते है|ऐसा माना जाता है कि जब तक महाराजजी 17 वर्ष  के थे|  तब वह सबकुछ जानते थे| जो आज के युग मे समझ मे नहीं आ सकता| उनको इतनी छोटी सी आयु  मे सारा ज्ञान था| भगवान के बारे में संपूर्ण ज्ञान था| बताते है , भगवान श्री हनुमान उनके गुरु है|

शिक्षा एवम उद्योग

पूर्व में यहाँ के नोनिहालो को शिक्षा प्राप्त करने के लिए हिरनगाँव प्राथमिक पाठशाला में जाते थे परंतु 
वर्तमान में अकबरपुर में भी शिक्षा प्राप्त करने हेतु विद्यालय है।
फ्रैंज काफ्का

जीवन परिचय

काफ्का का जन्म प्राग, बोहेमिया में, एक मध्यम वर्ग के, जर्मन भाषी यहूदी परिवार में हुआ। काफ्का के पिता, हरमन्न काफ्का यहूदी बस्ती में एक सूखी माल की दुकान चलाते थे और काफ्का की मां, जूली उनका (हरमन्न) हाथ बटाती थी। उनके पिता को विशाल, स्वार्थी, दबंग व्यापारी कहा जाता था। काफ्का खुद कहा था कि उनके पिता "शक्ति, स्वास्थ्य, भूख, आवाज की ऊंचाई, वाग्मिता, आत्म - संतुष्टि, सांसारिक प्रभुत्व, धीरज, मन की उपस्थिति और मानव प्रकृति के ज्ञान में एक सच्चे काफ्का थे"। उनकी माता, जूली (१९५६-१९३४) चेक गणराज्य के एक छोटे शहर पोदब्राडी के एक धनि खुद्रा-व्यापारी की पुत्री थी।
वाल स्ट्रीट जर्नल

यह विश्व का एक प्रमुख दैनिक समाचार पत्र है| 
दिसम्बर २००७ में रूपर्ट मर्डोक की कम्पनी न्यूज़ कॉर्पोरेशन ने इसका अधिग्रहण डो जोन्स और कम्पनी से किया था।
तब से अखबार के भविष्य और इसके सम्पादकीय सामग्री को लेकर काफ़ी अटकलें लगायी जाती रही हैं और तब से अखबार ने निश्चित रूप से कुछ हद तक मध्यममार्गी से दक्षिणपंथी पथ ले लिया है। उदाहरण के लिये। अमेरिका का राष्ट्रपति चुनाव, २००८ में यह उन चंद अखबारों में था जिन्होनें राष्ट्रपति चुनाव में रिपब्लिकन प्रत्याशी जॉन मैक्केन का प्रत्यक्ष या परोक्ष रूप से काफ़ी हद तक समर्थन किया था। 
भूमंडलीय ऊष्मीकरण के बारे में उन वैज्ञानिकों को अखबार में लगातार जगह मिलती है जो इस बात से इत्तेफाक नहीं रखते कि यह मानवजनित है।

प्रकाशन स्थल

यह दैनिक समाचार पत्र न्यूयार्क, संयुक्त राज्य अमेरिका से प्रकाशित होता है और इसके यूरोप और एशिया के संस्करण भी हैं।

कुल पाठक संख्या

मार्च २०१० में इसके पाठकों की संख्या बीस लाख दस हजार के करीब थी, जिसमें करीब चार लाख ऑनलाइन पाठक भी शामिल हैं।
हनुमत धाम

हनुमत धाम भारत में उत्तरप्रदेश के ऐतिहासिक नगर शाहजहाँपुर में बिसरात घाट पर खन्नौत नदी के बीचोबीच स्थित एक पर्यटन स्थल है। यहाँ पर 104 फुट ऊँची हनुमान जी की विशालकाय मूर्ति स्थापित है। हनुमत धाम को बनाने का संकल्प शहर के विधायक सुरेश कुमार खन्ना ने उस समय लिया था जब वे पहली वार उत्तर प्रदेश सरकार में मन्त्री बने थे। ऐसा माना जाता है कि भारतवर्ष में हनुमानजी की यह सबसे बड़ी प्रतिमा है।

इतिहास

हनुमत धाम में स्थापित देश की अब तक की सबसे बड़ी हनुमानजी की प्रतिमा को बनाने का कार्य 4 मई 2003 को प्रारम्भ किया गया था। लगभग 10 वर्ष और 2 माह के रिकार्ड समय में यह विशालकाय मूर्ति बनकर तैयार हुई। केवल हनुमानजी की मूर्ति की ऊँचाई ही 104 फुट है। जिस पर्वत पर मूर्ति को स्थापित किया गया है वह भी 21 फुट ऊँचा है। इस तरह पृथ्वी से प्रतिमा की सम्पूर्ण ऊँचाई 125 फुट है। वकौल सुरेश खन्ना शिमला में 81 फुट, उड़ीसा में 75.5 फुट तथा सीता पट्टी में 85 फुट ऊँची मूर्तियाँ हैं। इस मूर्ति को तैयार करने में राजस्थान से लाये गये 11 शिल्पकारों का नेतृत्व कुशल मूर्तिकार वीरेन्द्र खुडानिया ने किया। मूर्ति के निर्माण कार्य में लगभग डेढ़ करोड़ रुपये खर्च हुए। 
अंग्रेजी विकिपीडिया पर इस विशाल मूर्ति का उल्लेख लिस्ट ऑफ स्टेच्यूज़ बाई हाइट में भी मिलता है।

अन्य मूर्तियाँ

हनुमत धाम में हनुमानजी की विशालकाय मूर्ति के अलावा अन्य मूर्तियाँ भी आकर्षण का केन्द्र हैं। जिस पर्वत पर हनुमान जी की मूर्ति स्थित है उसके नीचे बनायी गयी
प्राकृतिक गुफा को अत्याधुनिक रूप दिया गया है। गुफा के भीतरी भाग में पूजन के लिये वाकायदा हनुमानजी एक अन्य प्रतिमा की प्राण प्रतिष्ठा की गयी है। इसके अलावा गुफा के अन्दर बाहर श्री गणेश जी, सूर्य भगवान, शिवलिंग, माँ सरस्वती तथा माँ दुर्गा की प्रतिमाएँ स्थापित की गयी हैं।

पर्यटन स्थल

जिस कृत्रिम पर्वत पर हनुमान जी की प्रतिमा स्थापित है उसके चारों ओर सुरक्षा की दृष्टि से सीसीटीवी कैमरे लगाये गये हैं। सामने की ओर आकर्षक फव्वारे और रंग-बिरंगी रोशनी का प्रबन्ध किया गया है। नदी के बीच का पूरा प्लेटफार्म मखमली घास और विभिन्न प्रजातियों के पेड़-पौधों से सजाया गया है। गुफा और मूर्ति तक पहुँचने के लिये खन्नौत नदी पर एक पुल बनाया गया है।
अर्चना चतुर्वेदी

अर्चना चतुर्वेदी  एक हिन्दी साहित्यकार और व्यंगकार हैं।
लुइ नील

विख्यात व्यक्ति
मन्नारकुडी

नागापट्टिनम से 56 किलोमीटर दूर स्थित मन्नारकुडी वैष्णव मंदिरों के लिए प्रसिद्ध है। इन मंदिरों को राजगोपालस्वामी मंदिर के नाम से जाना जाता है।